ทำไม เราควรลงทุนในหุ้น มากกว่าเก็บเงินไว้เฉย ๆ
ถ้าปีที่แล้วเราถือเงิน 100 ดอลลาร์สหรัฐไว้เฉย ๆ ตอนนี้ มูลค่าเงินของเราจะหายไปทันทีเกือบ 7 ดอลลาร์สหรัฐ แม้เราจะไม่ได้นำเงินไปซื้อสินค้าหรือบริการอะไรเลย  ในเมื่อเราไม่ได้นำเงินไปใช้จ่ายอะไร แล้วทำไมเราถึงมีเงินลดลง ?
29 ธ.ค. 2564

ทำไม เราควรลงทุนในหุ้น มากกว่าเก็บเงินไว้เฉย ๆ 
SCBS x ลงทุนแมน
ถ้าปีที่แล้วเราถือเงิน 100 ดอลลาร์สหรัฐไว้เฉย ๆ
ตอนนี้ มูลค่าเงินของเราจะหายไปทันทีเกือบ 7 ดอลลาร์สหรัฐ แม้เราจะไม่ได้นำเงินไปซื้อสินค้าหรือบริการอะไรเลย
ในเมื่อเราไม่ได้นำเงินไปใช้จ่ายอะไร แล้วทำไมเราถึงมีเงินลดลง ?
สิ่งที่กำลังขโมยมูลค่าของเงินเราอยู่นั้น เรียกว่า “เงินเฟ้อ”
เงินเฟ้อคือ การที่ราคาสินค้าและบริการมีแนวโน้มเพิ่มขึ้นในช่วงเวลาหนึ่ง  
ทำให้เงินของเราในจำนวนเท่าเดิม ซื้อสินค้าหรือบริการได้น้อยลง 
หรือพูดง่าย ๆ ว่า เงินของเรากำลังเสื่อมค่าลงนั่นเอง
ซึ่งตอนนี้หลายประเทศทั่วโลก กำลังเผชิญหน้ากับสถานการณ์เงินเฟ้อพุ่งสูงขึ้น ไม่ว่าจะเป็น สหรัฐอเมริกา, สหราชอาณาจักร, รัสเซีย, แคนาดา, เยอรมนี รวมถึงประเทศไทย
ในเดือนพฤศจิกายนที่ผ่านมา ดัชนีผู้บริโภคของสหรัฐ (CPI) ซึ่งเป็นตัวชี้วัดอัตราเงินเฟ้อ เพิ่มขึ้น 6.8% 
หรือพูดง่าย ๆ ว่า ชาวอเมริกัน ต้องซื้อสินค้าหรือบริการแพงขึ้น หรือมูลค่าเงินดอลลาร์สหรัฐของพวกเขาลดลงเฉลี่ย 6.8% นั่นเอง
ปัญหาเงินเฟ้อนี้ กำลังกัดกินความมั่งคั่งของผู้คน 
ทั้งทำให้เงินสด ที่หลายคนคิดว่าเป็นทรัพย์สินที่ปลอดภัยที่สุด มีมูลค่าลดลงตามกาลเวลาอย่างรวดเร็ว
เงินเดือนที่หลายคนดีใจว่ากำลังจะถูกปรับขึ้นตอนสิ้นปี 3% 
เมื่อเทียบกับอัตราเงินเฟ้อแล้ว กลับดูเหมือนว่าจริง ๆ เราอาจกำลังมีเงินเดือนที่ลดลง
พอเรื่องเป็นแบบนี้ สิ่งที่จะช่วยให้สามารถรักษาหรือเพิ่มความมั่งคั่งของเราได้นั้น
คือการนำเงินออมของเรา ไปลงทุนในสินทรัพย์ต่าง ๆ เพื่อสร้างดอกผลหรือผลตอบแทน และสู้กับเงินเฟ้อ
แล้วตัวช่วยสำคัญที่จะทำให้บริหารเงินเหล่านี้ได้ง่ายขึ้น คืออะไร ?
ลงทุนแมนจะเล่าให้ฟัง
โดยปกติแล้ว หนึ่งในเครื่องมือทางการเงินยอดนิยมก็คือ การนำเงินไปฝากธนาคาร หรือการซื้อพันธบัตรรัฐบาล เนื่องจากมีความเสี่ยงต่ำ
อย่างไรก็ดี ตอนนี้เรากำลังอยู่ในยุคอัตราดอกเบี้ยต่ำ 
อัตราดอกเบี้ยเงินฝากธนาคาร 0.1% - 1.3% 
อัตราดอกเบี้ยพันธบัตรรัฐบาล 1.3% - 4.4%
การลงทุนดังกล่าว จึงอาจไม่สามารถให้ผลตอบแทนที่เพียงพอต่อการสู้กับเงินเฟ้อได้
ด้วยเหตุนี้ ปัจจุบันนักลงทุนจึงเต็มใจยอมรับความเสี่ยงเพิ่มขึ้น เพื่อแสวงหาการลงทุนที่จะให้ผลตอบแทนที่สูงขึ้น
ซึ่งจริง ๆ แล้ว สินค้าบางอย่าง ที่ผู้คนนำไปใช้งานหรือเก็บสะสมในชีวิตประจำวัน เช่น นาฬิกาหรู, กระเป๋าแบรนด์เนม ก็เป็นอีกตัวเลือกสำหรับการลงทุนเช่นเดียวกัน
โดยที่ผ่านมา นาฬิกาหรู และกระเป๋าแบรนด์เนม ต่างให้ผลตอบแทนจากการปรับตัวสูงขึ้นของราคาสินค้า เฉลี่ย 4% - 6% ต่อปี
จะเห็นว่า นาฬิกาหรู และกระเป๋าแบรนด์เนม ก็สามารถให้ผลตอบแทนที่ดี และพอสู้กับเงินเฟ้อได้
อย่างไรก็ตาม การลงทุนในทรัพย์สินดังกล่าว อาจยังไม่สามารถให้ผลตอบแทนสูงเพียงพอสำหรับบางคน
รวมถึงต้องอาศัยความรู้ความเชี่ยวชาญเฉพาะด้าน และต้องดูแลรักษาทรัพย์สินอยู่ตลอดเวลา
ดังนั้น หนึ่งในเครื่องมือการลงทุนที่สะดวกและตอบโจทย์คนทั่วไป ที่ต้องการสร้างความร่ำรวยมากที่สุด ก็ไม่พ้น “หุ้น”
แล้วทำไม การลงทุนในหุ้นถึงน่าสนใจ สำหรับคนที่คิดจะลงทุน หรือนักลงทุนหน้าใหม่ ?
ส่วนหนึ่งเป็นเพราะหุ้นมีโอกาสให้ผลตอบแทนแบบสมเหตุสมผลในระยะยาว  
และยังอยู่ในระดับความเสี่ยงที่ยอมรับได้ เนื่องจากมีพื้นฐานบริษัทที่ดำเนินธุรกิจจริง ๆ มารองรับ
หากกิจการเติบโต มีรายได้ มีกำไรเพิ่มขึ้น ราคาหุ้นก็จะปรับตัวสูงขึ้นตาม
ถ้านับตั้งแต่ต้นปี (ถึง 22/12/2021)
SET Index ให้ผลตอบแทน 10.8%
ดัชนี MSCI ACWI ให้ผลตอบแทน +15.2%
ดัชนี Dow Jones ให้ผลตอบแทน +17.9%
ดัชนี NASDAQ ให้ผลตอบแทน +21.5%
ดัชนี S&P 500 ให้ผลตอบแทน +26.3%
จะเห็นว่าภาพรวมของตลาดหุ้น สามารถสร้างผลตอบแทนสูงและยังสู้กับเงินเฟ้อได้สบาย ๆ แถมยังเป็นเครื่องมือที่ช่วยให้เงินออมของเรางอกเงย เป็นการสร้างความมั่งคั่งให้กับเราและครอบครัวในอนาคต
แถมหุ้นของบางบริษัท ยังมีการจ่ายเงินปันผลให้แก่ผู้ถือหุ้น ซึ่งจะสร้างกระแสเงินสดแบบ Passive Income ให้กับเราได้อีกด้วย
นอกจากนี้ หุ้นยังมีสภาพคล่องสูง สามารถซื้อขายหุ้นได้ในตลาดรอง ต่างจากทรัพย์สินประเภทอื่น ๆ เช่น ที่ดิน, อสังหาฯ ที่กว่าจะขายได้อาจต้องใช้เวลายาวนาน
อีกทั้งการถือหุ้น ยังทำให้เราได้มีส่วนร่วมในการเป็นเจ้าของกิจการนั้น ๆ ไม่ว่าจะเป็นบริษัทชั้นนำระดับโลกหรือประเทศ และยังเปิดโอกาสให้เราสามารถเข้าร่วมประชุมผู้ถือหุ้น, มีสิทธิออกเสียงลงมติในเรื่องต่าง ๆ เช่น การจ่ายปันผล, การควบรวมกิจการ
สำหรับใครที่อยากเริ่มต้นลงทุน แล้วยังไม่รู้ว่าจะเปิดบัญชีกับใครดี 
การเปิดบัญชีกับ บริษัทหลักทรัพย์ ไทยพาณิชย์ จำกัด หรือ SCBS ก็เป็นตัวเลือกที่น่าสนใจอย่างมาก
เพราะเราสามารถเปิดบัญชีลงทุน หรือเปิดพอร์ตหุ้นได้ง่าย ๆ ผ่านแอป EASY INVEST (
) 
ซึ่งอนุมัติไว และไม่ต้องส่งเอกสารเพิ่ม ขอแค่มี SCB EASY App
แถมเปิดบัญชีลงทุนครั้งเดียว เราก็จะได้ทั้งบัญชีลงทุนหุ้นไทย, หุ้นต่างประเทศ, กองทุนรวม, ตราสารหนี้ รวมถึงบริการ ROBO ADVISOR ตัวช่วยออกแบบและบริหารพอร์ตกองทุนรวมอัตโนมัติ ในคราวเดียว
ที่สำคัญ หากซื้อขายหุ้นในตลาดหลักทรัพย์สหรัฐอเมริกา และฮ่องกง ผ่านแอป EASY INVEST จะมีค่าคอมมิชชันการซื้อขายที่ต่ำมากเมื่อเทียบกับเจ้าอื่น อย่างตลาดหลักทรัพย์สหรัฐอเมริกา เริ่มต้นเพียง 4.99 ดอลลาร์สหรัฐ เท่านั้น
นอกจากนี้ สำหรับลูกค้าของ SCBS ยังมีโอกาสเข้าถึงบทวิเคราะห์คุณภาพ ที่จัดทำขึ้นโดยนักวิเคราะห์ผู้เชี่ยวชาญของ SCBS เพื่อช่วยให้เราตัดสินใจลงทุนได้ดีขึ้นอีกด้วย
ซึ่งคุณสุกิจ อุดมศิริกุล กรรมการผู้จัดการ สายงานวิจัย SCBS 
ก็ได้มาให้มุมมองทางการลงทุน และธีมการลงทุนที่น่าสนใจในปี 2022 นี้ 
ที่จะช่วยให้เราปรับกลยุทธ์การลงทุนให้สอดคล้องกับทิศทางเศรษฐกิจ และเพิ่มผลตอบแทนได้
โดยคุณสุกิจ วิเคราะห์ว่า 
จากมาตรการกระตุ้นเศรษฐกิจในปี 2022 ที่เริ่มลดลง แต่อัตราดอกเบี้ยเริ่มปรับตัวเพิ่มขึ้น 
อัตราการเติบโตของเศรษฐกิจโลก จะชะลอตัวจากปี 2021 ในขณะที่อัตราเงินเฟ้อ คาดว่าจะสูงต่อไปอย่างน้อยในช่วงครึ่งแรกของปี 2022 ก่อนที่จะเริ่มลดลงหลังจากนั้น
หัวใจสำคัญที่จะทำให้การลงทุนในปี 2022 ยังคงได้ผลตอบแทนที่ดีคือ การเลือกลงทุนในบริษัทที่ยังคงมีอัตราการเติบโตอย่างต่อเนื่อง
สำหรับการลงทุนในหุ้นไทยเน้นบริษัทที่มีการปรับตัวเข้ากับเทรนด์โลกได้ดี มีแนวโน้มเติบโตสูง เช่น ADVANC, DELTA, ONEE, SECURE และ XPG
และแนะนำว่า สำหรับการลงทุนในปี 2022 ควรที่จะกระจายการลงทุนไปในต่างประเทศมากขึ้น เนื่องจากผลตอบแทนที่คาดหวังจากตลาดหุ้นไทย จะลดลงจากปี 2021
โดยประเทศหรือภูมิภาคที่มีแนวโน้มน่าลงทุน ก็จะมี ยุโรป, ญี่ปุ่น และจีน (ตลาดหุ้นฮ่องกง) เนื่องจากเป็นตลาดหุ้นที่ยังคงมีมูลค่าหุ้น (Valuation) ไม่แพง หากเทียบกับค่าเฉลี่ยของตลาดหุ้นทั่วโลก 
และยังคงมีโอกาสได้รับประโยชน์หากสถานการณ์การแพร่ระบาดของโควิด 19 คลี่คลาย แถมนโยบายการเงินในประเทศเหล่านี้ ยังคงมีแนวโน้มผ่อนคลายมากกว่าในสหรัฐอเมริกา
ด้านตลาดหุ้นฮ่องกง ถือว่ามีความน่าสนใจ เนื่องจากมีหุ้นเทคโนโลยีของจีนเข้ามาจดทะเบียนเพิ่มขึ้น หลังจากถอนตัวออกจากตลาดหุ้นสหรัฐอเมริกา ในขณะที่ราคาหุ้นถือว่าน่าสนใจ เพราะราคาปรับตัวลงจากการได้รับผลกระทบด้านลบจากนโยบายคุมเข้มของทางการจีนไปพอสมควร
แต่ธุรกิจด้านเทคโนโลยี ยังคงมีการเติบโตได้ดีในอนาคต
ส่วนธีมการลงทุนในต่างประเทศ ที่คาดว่าจะได้รับความสนใจเพิ่มขึ้นในปี 2022 และเหมาะสำหรับการลงทุนระยะยาว ได้แก่
1. Clean Energy
หลังจากปี 2022 จะเริ่มเห็นการลงทุนในพลังงานสะอาดมากขึ้น ทั้งจากภาครัฐและภาคเอกชน
นอกจากการลงทุนพลังงานแสงอาทิตย์และรถยนต์ไฟฟ้าแล้ว คาดว่าจะเริ่มเห็นการพัฒนาในโครงสร้างพื้นฐานของรถยนต์ไฟฟ้ามากขึ้น หลังจากนั้นจะเห็นการพัฒนาในพลังงานลม, พลังงานความร้อนใต้พิภพ และพลังงานไฮโดรเจน ตามลำดับ
ตัวอย่างกองทุนรวมที่น่าสนใจ ได้แก่ ASP-POWER, SCBCLEANA
หลักทรัพย์ต่างประเทศ ได้แก่ iShares Global Clean Energy ETF (ICLN)
2. Cybersecurity
แนวโน้มความเสียหายจากการโจมตีทางไซเบอร์ จะเพิ่มสูงขึ้นมากกว่าค่าเฉลี่ยในอดีตที่ 15% ต่อปี
การลงทุนใน Cybersecurity เหมือนเป็นการซื้อประกันป้องกันความเสี่ยง ซึ่งมีแนวโน้มว่าจะมีบริษัทมาลงทุนใน Cybersecurity มากขึ้น
ตอนนี้การป้องกันการโจรกรรมข้อมูลส่วนตัว จากนโยบายของหลายประเทศ จะเป็นตัวเร่งให้มีการลงทุนในธีมนี้มากขึ้น
ตัวอย่างกองทุนรวมที่น่าสนใจ ได้แก่ UGSE, LHCYBER-A
หลักทรัพย์ต่างประเทศ ได้แก่ Global X Cybersecurity ETF (BUG), Palo Alto Networks, Crowdstrike Holding
3. Metaverse
เป็นธีมระบบนิเวศใหม่ ๆ ซึ่งในภาพรวมมีการพัฒนาเพื่อรองรับมาในระดับหนึ่งแล้ว
หลังจากนี้ คาดว่าจะมีการพัฒนาอย่างรวดเร็วในปี 2022-2023
โดยบริษัทที่คาดว่าจะได้ประโยชน์ คือ บริษัทที่ทำ Platform อย่าง Meta, ค่ายมือถือที่ได้ประโยชน์จากการใช้ข้อมูล และบริษัทพัฒนาซอฟต์แวร์ 3D
ตัวอย่างกองทุนรวมที่น่าสนใจ ได้แก่ M-META, B-INNOTECH
หลักทรัพย์ต่างประเทศ ได้แก่ Nvidia, AMD, Unity, Roblox, META
ทั้งนี้ อาจจะสรุปสั้น ๆ ได้ว่า ในปี 2022 นี้ “หุ้น” ยังเป็นเครื่องมือการลงทุนที่ดี ที่จะมาสร้างผลตอบแทนและช่วยเพิ่มความมั่งคั่งให้กับเราได้ นั่นเอง..
ไม่พลาดที่จะคว้าโอกาสทางการลงทุน ทั้งตลาดหุ้นในและต่างประเทศทั่วโลก
เปิดบัญชีกับ SCBS ง่าย ๆ เพียงดาวน์โหลดแอป EASY INVEST 
สำหรับระบบ iOS > 
 
สำหรับระบบ Android > 
 
หรือดูรายละเอียดเพิ่มเติม >  
YEARBOOK 2022 Move on to “THE NEXT CHAPTER” พร้อมให้อ่านแล้ว 
สามารถเปิดบัญชี และเข้าไปอ่านได้ที่ แอปพลิเคชัน EASY INVEST
 
References:
-ข้อมูลของลงทุนแมน
-SCBS Wealth Research
*คำเตือน
การลงทุนมีความเสี่ยง ผู้ลงทุนต้องทำความเข้าใจลักษณะสินค้า เงื่อนไขผลตอบแทน ความเสี่ยงก่อนตัดสินใจลงทุน ผลตอบแทนในอดีตมิได้แสดงถึงผลตอบแทนในอนาคต เอกสารนี้มิใช่หนังสือชี้ชวน จัดทำขึ้นเพื่อเป็นข้อมูลเป็นการทั่วไปเท่านั้น และมิได้เป็นส่วนหนึ่งของการเสนอ การขาย หรือการแนะนำให้ซื้อหรือขายผลิตภัณฑ์ใด ๆ เป็นการเฉพาะเจาะจง ความเห็นที่แสดง ณ ที่นี้ เป็นความเห็นปัจจุบันตามวันที่ระบุในเอกสารนี้เท่านั้น และไม่มีการรับประกันว่ากลยุทธ์การลงทุนนี้จะมีประสิทธิผลภายใต้ภาวะตลาดทุกประเภท สามารถรับหนังสือชี้ชวนหรือข้อมูลเพิ่มเติมได้ที่ บล. ไทยพาณิชย์จำกัด หรือเฟซบุ๊ก SCB Securities
—---------------------------------------
พิเศษ! เปิดบัญชีใหม่ลงทุนผ่านแอป EASY INVEST 
กรอกโค้ด LTM100 รับส่วนลดการซื้อกองทุนรวม 100 บาท 
ตั้งแต่วันนี้ - 31 มกราคม 2565 
ดาวน์โหลดได้เลยวันนี้ ที่ 
 (สำหรับ iOS) 
 (สำหรับ Android) 
. 
วิธีการเปิดบัญชี 
.
เงื่อนไขเป็นไปตามที่ SCBS กำหนด รายละเอียดโปรโมชันเพิ่มเติมที่